Vigan City --- Naibulgar ti modus operandi dagiti peke nga optometrists idiay Ilocos Sur kalpasan a nangngeg da iti Bombo Radyo Vigan ti pannakaarestar kadagiti dua a nagpammarang nga optometrists idiay ili ti Santa Lucia.
Pinaneknekan ni Police Senior Inspector Regino Genioso, Jr., hepe ti pulisya iti ili ti San Ildefonso, nga adda dagiti napan nagbalay- balay kadagiti sumagmamano a barangay iti ili da ket nangbiktima da kadagiti sumagmamano nga umili.
Modus operandi dagiti suspek ti agbalay-balay ken agcheck up iti libre, agidiaya da kadagiti nalaka nga antiparra wenno anteohos malaksid ti diaya a no maka- recruit iti innem a gumatang iti ket mangted da ti maysa a libre.
Kalpasan a maallukoy da dagiti kliente, agkiddaw da iti deposit ti gatangen da.
Kabayatanna, naiyuman pay iti Bombo Radyo Vigan nga adda pay dagiti napan nagbalay- balay ken nagidiaya iti nalaka nga anteohos idiay ili ti San Juan ken Tagudin, Ilocos Sur.
Ti dakes na ket saan a matandaanan dagiti gimmatang ti nagan dagiti naglako kadakuada.
Maipalagip a nakabalud pay laeng dagiti dua a suspek nga immuna a suspek a taga Manila ken cabite a nakemmeg dagiti otoridad idiay Santa Lucia, Ilocos Sur .
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn